Antreprenorii vor investiţii din bugetul statului în 2021: "Nu ne dorim să primim un buget gata făcut".
Mediul de afaceri vrea mai multe investiții. Investițiile ar trebui făcute din bugetul statului, spun antreprenorii.
Mediul de afaceri are o cerință clară de la Guvern. Să direcționeze cât mai mulți bani din bugetul de anul acesta către investiții. Dragoș Anastasiu, antreprenor turism: "Noi ne-am prezentat prioritățile, din punctul nostru, al mediului de afaceri de vedere. Am discutat câteva teme, cea mai important fiind bugetul national și am spus că ne dorim un buget echilibrat care să pună investițiile pe primul loc. Știm că vrem multe, dar resursele sunt limitate și noi ca mediul de afaceri spunem că economia trebuie să repornească, să meargă înainte. Și a doua chestiune importantă a fost că ne-am oferit să participăm la ideile de la elaborarea bugetului. Nu ne dorim să primim un buget gata făcut, ci vrem să fim prezenți la elaborarea sa.".